RESOLUCIÓN do 12 de xuño de 2003 pola que se modifican as bases reguladoras das axudas ós proxectos empresariais de investimento.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 23/06/2003

Segundo os acordos acadados polo Igape co Ministerio de Economía no marco do Plan Galicia estatal e o de Dinamización Económica galego, resulta necesario adecua-las bases reguladoras das axudas do Igape ós proxectos empresariais de investimento, co fin de garanti-las porcentaxes mínimas de apoio conxunto entre incentivos rexionais e o Igape do 35% de investimento incentivable para os proxectos que se localicen na Costa da Morte e do 30% para os novos proxectos ou os proxectos de ampliación que se localicen en determinadas zonas de Lugo e Ourense.
Por todo o anterior, e de conformidade coas facultades que teño conferidas,
DISPOÑO:
Único.-Publica-la seguinte modificación das bases do programa de axuda ós proxectos empresariais de investimento, acordada polo Consello de Dirección do Igape na súa reunión do 5 de xuño de 2003, introducindo unha disposición transitoria co seguinte texto:
«Disposición transitoria
Para as solicitudes de axuda presentadas ata o 31 de decembro de 2004 e independentemente da ratio investimento/emprego que presenten, aplicaranse os seguintes criterios:
a) Para proxectos de investimento localizados nos municipios da Costa da Morte que se sinalan no epígrafe I do anexo a esta disposición transitoria, que tendo solicitado as axudas previstas na Lei 50/1985, do 27 de decembro, de incentivos rexionais para a corrección de desequilibrios económicos interterritoriais, conten cunha proposta favorable de axuda ben do grupo de traballo ou do consello rector previstos na dita lei, o Igape complementará a axuda resultante da dita proposta ata acadar un mínimo do 35% de subvención sobre o importe de investimento subvencionable.
b) Para proxectos de investimento de nova implantación ou de ampliación con creación de emprego localizados nos municipios de Lugo e Ourense que se sinalan no epígrafe II do anexo a esta disposición transitoria, que tendo solicitado as axudas previstas na Lei 50/1985, do 27 de decembro, de incentivos rexionais para a corrección de desequilibrios económicos interterritoriais, conten cunha proposta favorable de axuda ben do grupo de traballo ou do consello rector previstos na dita lei, o Igape complementará a axuda resultante da dita proposta ata acadar un mínimo do 30% de subvención sobre o importe de investimento subvencionable.
Esta disposición entrará en vigor o día seguinte ó da súa publicación no Diario Oficial de Galicia, e afectará as solicitudes presentadas a partir desa data».
Santiago de Compostela, 12 de xuño de 2003.
Margarita Rodríguez Rama
Directora xeral do Instituto Galego de Promoción
Económica
Anexo á disposición transitoria das bases reguladoras das axudas ós proxectos empresariais de investimento.
I. Municipios da Costa da Morte.
MurosLaxe
CarnotaCabana de Bergantiños
CeePonteceso
DumbríaMalpica de Bergantiños
CorcubiónCarballo
FisterraLaracha
MuxíaZas
CamariñasVimianzo
Coristanco
II. Municipios das áreas de dinamización prioritaria.
Lugo:
RibadeoOuteiro de Rei
BarreirosLugo
FozO Corgo
MondoñedoSarria
LourenzáO Incio
TrabadaBóveda
BegonteMonforte de Lemos
RábadeA Pobra de Brollón
Ourense:
O CarballiñoXunqueira de Ambía
LeiroSarreaus
BeadeXinzo de Limia
RibadaviaAllariz
Carballeda de AviaSandiás
MelónA Gudiña
ArnoiaA Mezquita
Paderne de AllarizRiós
TaboadelaVerín
Baños de Molgas
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA